Document ID: 32006R0780

UREDBA KOMISIJE (ES) št. 780/2006
z dne 24. maja 2006
o spremembi Priloge VI k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (1), in zlasti druge alinee člena 13 Uredbe,
ob upoštevanju naslednjega:
(1)
V skladu s členom 5(8) Uredbe (EGS) št. 2092/91 se v oddelkih A in B Priloge VI k navedeni uredbi sestavijo izčrpni seznami sestavin in snovi iz odstavka 3(c) in (d) ter odstavka 5a(d) in (e) navedenega člena. Navedejo se lahko pogoji uporabe teh sestavin in snovi.
(2)
Po uvedbi pravil za ekološko živinorejo in ekološko pridelavo proizvodov iz rejnih živali v Uredbi (EGS) št. 2029/91 je te sezname potrebno prilagoditi, da bi vključili snovi, ki se uporabljajo pri predelavi proizvodov za prehrano ljudi, ki vsebujejo sestavine živalskega izvora.
(3)
Prav tako je treba opredeliti aditive, ki se smejo uporabljati za pripravo sadnih vin, razen vin, zajetih v Uredbi Sveta (ES) št. 1493/1999 z dne 17. maja 1999 o skupni ureditvi trga za vino (2).
(4)
Uredbo (EGS) št. 2092/91 je zato treba ustrezno spremeniti.
(5)
Ukrepi, predvideni v tej uredbi, so v skladu z mnenjem odbora, ustanovljenega v skladu s členom 14 Uredbe (EGS) št. 2092/91 -
SPREJELA NASLEDNJO UREDBO:
Člen 1
Priloga VI k Uredbi (EGS) št. 2092/91 se spremeni v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od 1. decembra 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. maja 2006

Labels: 0
17